 Guddoomiye-ku-xigeenka labaad ee xisbiga KULMIYE, mudane Axmed Cabdi Dheere, waxa uu farriin u diray xisbiga mucaaridka ah ee WADDANI, waxana uu usoo jeediyey inay ka waantoobaan siyaasadaynta dhibaatada halkaas ka taagan, kana qayb-qaataan dedaalka xukuumaddu waddo ee ay xalka ku raadinayso, waxana uu yidhi,Waxan arkaayey xisbiga WADDANI oo madaxdii ugu sarraysay ay hadlayeen oo ay lahaayeen xukuumaddu yaanay baaq dirin, xukuumaddu baaq bay diraysaa, gurmad bay diraysaa, idinkuna raggii dalkan hoggaamin lahaa baad kamid tihiine waxa ay ahayd inaad tagtaan oo ka qayb-gashaan bay ahayd, xisbiga UCID-na wuu ka qagbgalay oo talada ayuu wax ku lahaa, xaq baanu u leeyahay, mucaaridnimo iyo muxaafidnimo inooma taalloe waa dadkeenii oo isku baabaaya, wax walbana inaynu mucaaridnimo ka dayno ma aha, arrintaasina way inagu soo noqnoqotee inaynu meel iska wada taagno ayaa muhiim ah. 